ཀན་ལྷོ་བོད་རིགས་རང་སྐྱོང་ཁུལ་ནི་རང་རྒྱལ་གྱི་བོད་རིགས་རང་སྐྱོང་ཁུལ་བཅུའི་གྲས་ཤིག་ཡིན་ཞིང་།དུས་ཡུན་རིང་པོའི་ནང་འགྲིམ་འགྲུལ་སྟབས་མི་བདེ་བ་དང་།གནམ་གཤིས་ཧ་ཅང་ཞན་པ།སྨན་བཅོས་ཀྱི་ཆ་རྐྱེན་ཁྱོན་ཡོངས་ནས་ཆུ་ཚད་རྗེས་ལུས་ཡིན་པ་སོགས་རྒྱུ་རྐྱེན་སྣ་ཚོགས་པས་རྐྱེན་གྱིས།ས་གནས་མི་དམངས་ཀྱི་སྨན་བཅོས་འཕྲོད་བསྟེན་གྱི་སྨན་བཅོས་དགོས་མཁོ་དང་དོན་དངོས་ཀྱི་སྨན་བཅོས་ཆ་རྐྱེན་དབར་ཧེ་བག་ངེས་ཅན་གནས་ཡོད།ནད་ཀྱིས་དབུལ་པོར་བསྒྱུར་བ།ནད་ཀྱིས་ཡང་བསྐྱར་དབུལ་པོར་གྱུར་པའི་སྣང་ཚུལ་སྔར་བཞིན་གནས་ཡོད།ལོར་སེམས་མཐུན།ཀྲུང་གོའི་སེམས་པ་མཉམ་གཏོད་རྣམ་གྲངས་ཀྱིས་ཀྲུང་དབྱང་འཐབ་ཕྱོགས་གཅིག་གྱུར་པུའུ་ཡི་མཛུབ་ཁྲིད་དང་རྒྱབ་སྐྱོར་འོགཀན་ལྷོ་ཁུལ་བཙུགས་ཚུན་ནས་གཞི་ཁྱོན་ཆེ་ཤོས་ཀྱི་ལྷན་སྐྱེས་སྙིང་ནད་བརྟག་བཤེར་དང་རོགས་སྐྱོབ་ལས་དོན་སྤེལ།དེ་བས་སྒྲིག་འཛུགས་ཨུ་ལྷན་དང་ཀན་ལྷོའི་མི་རིགས་ཁག་གི་མི་དམངས་བར་བརྩེ་དུང་ཟབ་མོ་ཆགས་པ་དང་འབྲེལ་བ་དམ་པོ་བཙུགས་ཡོད།